CELEX: 22011D0087
Language: et
Date: 2011-07-01 00:00:00
Title: EMP Ühiskomitee otsus nr 87/2011, 1. juuli 2011 , millega muudetakse EMP lepingu XX lisa ( Keskkond )

6.10.2011   
            
            
               ET
            
            
               Euroopa Liidu Teataja
            
            
               L 262/59
            
         EMP ÜHISKOMITEE OTSUS
   nr 87/2011,
   1. juuli 2011,
   millega muudetakse EMP lepingu XX lisa („Keskkond”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XX lisa on muudetud EMP Ühiskomitee 20. mai 2011. aasta otsusega nr 57/2011 (1).
            
         
               (2)
            
            
               Lepingusse tuleb inkorporeerida komisjoni 7. märtsi 2011. aasta otsus 2011/149/EL, milles käsitletakse varasemaid lennunduse heitkoguseid vastavalt Euroopa Parlamendi ja nõukogu direktiivi 2003/87/EÜ (millega luuakse ühenduses kasvuhoonegaaside saastekvootidega kauplemise süsteem) artikli 3c lõikele 4 (2).
            
         
               (3)
            
            
               Vastavalt lepingu XX lisale on EFTA järelevalveamet esitanud punkti 21al (Euroopa Parlamendi ja nõukogu direktiiv 2003/87/EÜ) kohanduses bb varasemad lennunduse heitkogused, mis vastavad EFTA riikide sisestele ja EFTA riikide vahelistele lendudele ning EFTA riikide ja kolmandate riikide vahelistele lendudele. Kõnealused arvnäitajad on kindlaks määratud koostöös Eurocontroliga ning kohaldades samu meetodeid, mida kohaldati kogu ELi hõlmavate varasemate lennunduse heitkoguste arvutamiseks.
            
         
               (4)
            
            
               Sama kohanduse kohaselt teeb EMP Ühiskomitee otsuse kogu EMPd hõlmavate varasemate lennunduse heitkoguste kohta liites EFTA riikide siseste ja EFTA riikide vaheliste lendude ning EFTA riikide ja kolmandate riikide vaheliste lendude varasemad lennunduse heitkogused kogu ELi hõlmavatele varasematele lennunduse heitkogustele, mis on kindlaks määratud komisjoni otsuse 2011/149/EL artiklis 1,
            
         ON VASTU VÕTNUD KÄESOLEVA OTSUSE:
   Artikkel 1
   Lepingu XX lisa punkti 21apa (komisjoni otsus 2009/450/EÜ) järele lisatakse järgmine punkt:
   
               „21apb.
            
            
               
                  32011 D 0149: komisjoni otsus 2011/149/EL, 7. märts 2011, milles käsitletakse varasemaid lennunduse heitkoguseid vastavalt Euroopa Parlamendi ja nõukogu direktiivi 2003/87/EÜ (millega luuakse ühenduses kasvuhoonegaaside saastekvootidega kauplemise süsteem) artikli 3c lõikele 4 (ELT L 61, 8.3.2011, lk 42).
               Käesolevas lepingus loetakse selle otsuse sätteid järgmises kohanduses:
               artiklisse 1 lisatakse järgmised lõigud:
               „Varasemad lennunduse heitkogused, mis vastavad EFTA riikide sisestele ja EFTA riikide vahelistele lendudele ning EFTA riikide ja kolmandate riikide vahelistele lendudele, on 1 943 935 tonni CO2.
               Kogu EMPd hõlmavad varasemad lennunduse heitkogused on 221 420 279 tonni CO2.” ”
            
         Artikkel 2
   Otsuse 2011/149/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 2. juulil 2011, tingimusel et EMP Ühiskomiteele on esitatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 1. juuli 2011
      
         
            EMP Ühiskomitee nimel
         
         
            eesistuja
         
         Kurt JÄGER
      
   
   
      (1)  ELT L 196, 28.7.2011, lk 39.
   
      (2)  ELT L 61, 8.3.2011, lk 42.
   
      (3)  Põhiseadusest tulenevaid nõudeid ei ole nimetatud.